S-3889/2021

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 24. ágúst 2021, á hendur A-kk-þgf U-kk-þgf, kt. [...], [...], Reykjavík, fyrir eftirtalinn brot:

1. Fíkniefna- og lyfjalagabrot með því að hafa föstudaginn 17. apríl 2020, haft í vörslum sínum 0,54 gaf amfetamíni sem lögregla fann við öryggisleit á ákærða og 1,06 gaf amfetamíni, 0,63 gaf metamfetamíni, 2 stk. af ecstasy og 4 stk. af viagra, án þess að hafa markaðs- og lyfsöluleyfi Lyfjastofnunar, sem lögregla fann við öryggisleit í bifreið [...], sem lagt var við Lækjargötu í Hafnarfirði, við N1, en ákærði var ökumaður bifreiðarinnar.

Telst háttsemi þessi varða við 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018 og og 1. mgr. 33. gr., sbr. b. lið 2. mgr. 103. gr. lyfjalaga nr. 100/2020.

2. Umferðar - og fíkniefnalagabrot með því að hafa föstudaginn 24. apríl 2020, ekið bifreiðinni [...] sviptur ökurétti, án þess að nota öryggisbelti og óhæfur til að stjórna henni örugglega vegna áhrifa ávana- og fíkniefna (í blóðsýni mældist amfetamín 1200 ng/ml og metýlfenidat 85 ng/ml) um Vatnsleysustrandarveg í Vatnsleysustrandarhreppi, við Reykjanesbraut, þar sem lögregla stöðvaði aksturinn og á sama tíma haft í vörslum sínum 7,81 gaf amfetamíni sem lögregla fann við öryggisleit í bifreiðinni.

Telst háttsemi þessi varða við 1., sbr. 2. mgr. 50. gr., 1. mgr. 58. gr. og 1. mgr. 77. gr., sbr. 1. mgr. 94. gr. og 1. mgr. 95. gr. umferðarlaga nr. 77/2019 og 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018

3. Umferðarlagabrot með því að hafa þriðjudaginn 14. júlí 2020, ekið bifreiðinni [...], með 104 km hraða á klukkustund, sviptur ökurétti, um Vesturlandsveg á Kjalarnesi, við Árvelli, þar sem leyfður hámarkshraði var 90 km á klukkustund.

Telst háttsemi þessi varða við 3. mgr. 37. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

4. Umferðarlagabrot með því að hafa þriðjudaginn 14. júlí 2020, ekið bifreiðinni [...] sviptur ökurétti, án þess að nota öryggisbelti og óhæfur til að stjórna henni örugglega vegna áhrifa ávana- og fíkniefna (í blóðsýni mældist amfetamín 685 ng/ml) um Reykjavíkurveg í Hafnarfirði, við Hótel Norðurey, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 50. gr., 1. mgr. 58. gr. og 1. mgr. 77. gr., sbr. 1. mgr. 94. gr. og 1. mgr. 95. gr. umferðarlaga nr. 77/20195. Umferðar- og fíkniefnalagabrot með því að hafa fimmtudaginn 23. júlí 2020, ekið bifreiðinni [...], sviptur ökurétti, undir áhrifum áfengis og óhæfur til að stjórna henni örugglega vegna áhrifa ávana- og fíkniefna (í blóðsýni mældist vínandamagn 1,18‰, amfetamín 255 ng/ml og metýlfenidat 25 ng/ml) um Breiðholtsbraut í Reykjavík, við Arnarbakka, þar sem lögregla stöðvaði aksturinn og á sama tíma haft í vörslum sínum 8,34 gaf amfetamíni, 54,5 stk. af ecstasy og 5 stk. af ritalin Uno sem lögregla fann við öryggisleit í bifreið ákærða.

Telst háttsemi þessi varða við 1., sbr. 2. mgr. 49. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 58. gr. umferðarlaga nr. 77/2019 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærði verði dæmdur til refsingar, sviptingu ökuréttar og til greiðslu alls sakarkostnaðar. Krafist er upptöku á 17,75 gaf amfetamíni, 0,63 gaf metamfetamíni, 56,5 stk. af ecstasy, 4 stk. af viagra og 5. stk. af ritalin Uno sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018 og 2. mgr. 104. gr. lyfjalaga nr. 100/2020.

Við fyrirtöku málsins í dag upplýsti sækjandi dóminn um að ákæruvaldið falli frá ákæruliðum 2 og 5 að því er varðar akstur vegna áhrifa metýlfenidat. Þá sé fallið frá ákærulið 5 að því er varðar vörslur á 5 stykkum af ritalin Uno. Ákærði játar sök samkvæmt ákæru svo breyttri.

F arið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 18. ágúst 2021, hefur ákærði áður gerst brotlegur við lög. Með viðurlagaákvörðun 27. maí 2020 var ákærða gert að greiða sekt og hann sviptur ökurétti í 2 ár og 6 mánuði frá 29. apríl 2019 m. a. fyrir akstur undir áhrifum ávana- og fíkniefna, akstur sviptur ökurétti og vörslur fíkniefna.

Brot þau sem ákærði er nú sakfelldur fyrir samkvæmt 1. og 2. tölul. ákæru voru framin áður en ákærði undirritaði framangreinda viðurlagaákvörðun og verður honum því dæmdur hegningarauki nú, sbr. 78. gr. almennra hegningarlaga nr. 19/1940.

Verður því miðað við það að ákærða sé nú öðru sinni, innan ítrekunartíma í skilningi 71. gr. almennra hegningarlaga nr. 19/1940, gerð refsing fyrir akstur undir áhrifum ávana- og fíkniefna og sviptur ökurétti.

Með hliðsjón af framangreindu, sakarefni málsins og að því virtu að ákærði hefur gengist greiðlega við broti sínu þykir refsing ákærða hæfilega ákveðin fangelsi í 2 mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru er ákærði sviptur ökurétti í 5 árfrá uppkvaðningu dóms þessa að telja.

Með vísan til lagaákvæða í ákæru eru gerð upptæk til ríkissjóðs 17,75 gaf amfetamíni, 0,63 gaf metamfetamíni, 56,5 stykki af ecstasy, 4 stykki af viagra og 5 stykki af ritalin Uno, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, Þ-kk-ef Þ-kk-ef lögmanns, 117.800 krónur, að meðtöldum virðisaukaskatti, og 282.440 krónur í annan sakarkostnað.

Af hálfu ákæruvaldsins flutti málið K-kk-nf Ó-kk-nf aðstoðarsaksóknari fyrir K-kvk-þf E-kvk-þf saksóknarfulltrúa.

S-kk-nf G-kk-nf, aðstoðarmaður dómara, kveður upp dóminn.

D Ó M S O R Ð:

Ákærði, A-kk-nf U-kk-nf, sæti fangelsi í 2 mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði er sviptur ökurétti í 5 árfrá uppkvaðningu dómsins að telja.

Upptæk eru gerð til ríkissjóðs 17,75 gaf amfetamíni, 0,63 gaf metamfetamíni, 56,5 stykki af ecstasy, 4 stykki af viagraog 5 stykki af ritalin Uno.

Ákærði greiði málsvarnarþóknun skipaðs verjanda síns, Þ-kk-ef Þ-kk-ef lögmanns, 117.800 krónur og 282.440 krónur í annan sakarkostnað.

S-kk-nf G-kk-nf